Mäntynummen alueen ympäristösuunnitelma

Mukana suunnitelmassa seuraavat koulut ja päiväkodit:

Mäntynummen yhtenäiskoulu Mäntynummen päiväkoti

Asemanpellon koulu Päiväkoti Oravainen

Perttilän koulu Päiväkoti Onnen Omena

Lehmijärven koulu Perttilän päiväkoti

Nummenkylän koulu Muijalan päiväkoti Muijalan koulu Metsätähdet päiväkoti

Alueemme KEKE-ajatus:

Rakennamme päiväkodista 9. vuosiluokkaan kulkevaa KEKE-polkua, jonka tavoitteena on oppia vastuulliseksi kansalaiseksi, joka uskoo omien valintojensa vaikuttavan globaaliin hyvinvointiin.

## Yhteinen ajatuksemme KEKE-polusta:

KEKE-polkua kulkevat ja suunnittelevat yhdessä aikuiset ja lapset.

Yhteiset arvomme ympäristösuunnitelmassa ovat luonnon, ihmisen ja ympäristön arvokkuus, joita on tärkeä vaalia hyvillä tavoilla ja tiedolla siitä, miten edistämme luonnon ja ympäristön säilymistä sukupolvien päähän.

Päiväkodissa korostuu konkreettinen tekeminen luonnossa ja tavoitteena on, että lapsista kasvaa ajattelevia, ihmetteleviä ja omasta ympäristöstä huolehtivia yhteiskunnan jäseniä. Alakoulussa on tavoitteena, että lapsen toimintaympäristö ja ympäristöajattelu laajenee kotiin, kouluun ja lähiympäristöön. Lapsi oppii ymmärtämään omien valintojensa vaikutuksen yhteiseen hyvään. Yläkoulussa KEKE-polku laajenee globaaliksi ajatteluksi, jossa oppilas ymmärtää toimiensa merkityksen maailmanlaajuisesti. Yläkoulussa käytännön toimet ovat automatisoituneet ja siirtyneet osaksi arkea.

## Alueemme lähiluonto ja ympäristö:

Alueellisia vahvuuksiamme ovat harjuluonto ja muut monipuoliset luonnon ympäristöt sekä rautatien ympärille rakentunut asemaympäristö.

## Yhteiset ympäristösuunnitelman painotukset:

Painotamme luontosuhteen syntymistä ja vahvistamista sekä luonnossa oppimista. Tärkeää on myös oppia kierrätystä ja jätteen synnyn ehkäisyä.

## Alueellisia vahvuuksiamme:

Vahvuuksiamme ovat monipuolinen ympäröivä luonto ja kulttuuriympäristö sekä alueella toimivat yritykset ja yhteisöt. Lisäksi olemme maantieteellisesti lähellä toisiamme, jolloin yhteistyön tekeminen on helppoa.

**Päiväkoti**

1. Luontosuhde: metsäretket, ympäristöhavainnot, luonnon tutkiminen, vuodenajat

2. Painotukset: kavereista huolehtimista, lähiympäristön tutkimista, kestävämpien arkikäytäntöjen oppimista

3. Kestävän elämäntavan ulottuvuudet

* 1. sosiaalinen: yhteisöllisyys, kiusaamisen ehkäisy, yhdessä tekeminen, tunnetaidot, turvataidot, kasvatuskumppanuus
	2. kulttuurinen: juhlapäivien merkitys ja perinteet, kansainvälisyys eli tuetaan monikulttuurisuutta, kirjastopalvelut, ulkopuolisten toimijoiden hyödyntäminen
	3. taloudellinen ja ekologinen: materiaalit ja niiden käyttö, luonnonmateriaalien käyttö, mietitään yhdessä lasten kanssa sähkön ja veden käyttöä.

4. Kestävän tulevaisuuden siemenet: luonnonmateriaalit, lajittelu, kierrätys, ulkona oppiminen (luontoeskari), toiminnan kautta oppiminen, lapset mukaan suunnitteluun ja toimintaan sekä vanhempien osallistuminen

**Alakoulu**

1. Ympäristökasvatuksen tukipilarit

Ympäristökasvatus on johdonmukaista ja jokapäiväistä toimintaa, joka kattaa kaikki vuosiluokat muodostaen yhtenäisen KEKE-polun. Kaikki koulun aikuiset ja lapset noudattavat kestävän kehityksen periaatteita. Kaikki pystyvät vaikuttamaan!

Koulussa ympäristökasvatus ilmenee kaikkea toimintaa ohjaavana periaatteena, laatuna ja arvoulottuvuutena, joka heijastuu sekä opetussuunnitelmaan että koko koulun toimintaan.

1. Käytännön toimet

Käytännön keinoja ovat kulutuksen vähentäminen, tavaroiden kestävä käyttö ja kunnioitus, kierrättäminen, kierrätysmateriaalien hyödyntäminen sekä ympäristöasioiden huomioiminen tilauksissa (ostanko halvimman vai hieman kalliimmalla kestävän ja laadukkaan?). Mahdollisuuksien mukaan kouluissa järjestetään vuosittain kestävään kehitykseen liittyviä teematapahtumia, projekteja tai asiantuntijavierailuja. Oppilaat ovat aktiivisia suunnittelijoita ja toteuttajia kaikessa ympäristötoiminnassa.

3. Yhteistyö kotien kanssa

Kodit ovat tärkeässä roolissa lapsen tietoisuuden herättämisessä kestävän kehityksen edistämiseksi. Koulussa opittujen ympäristötaitojen olisi tärkeää siirtyä ja näkyä myös kotien arjessa. Edistämme yhteistyötä kotien kanssa tiedottamalla koulussa käsitellyistä ympäristöasioista koteihin. Kannustamme lapsia kertomaan taidoistaan kotona ja kehittämään omaa kotiaan kestävän kehityksen mukaisesti. Pyrimme myös innostamaan vanhempia jakamaan omaa asiantuntijuuttaan koululla ja toimimaan aktiivisesti ympäristökasvatukseen liittyvissä projekteissa ja tapahtumissa.

4. Yhteistyö lähialueella

Koulut ovat yhteistyössä alueensa yritysten ja toimijoiden kanssa.

5. Kestävän elämäntavan ulottuvuudet

* 1. Sosiaalinen

Otamme toisemme huomioon ja kunnioitamme toinen toistamme. Jokaisella on ihmisarvo - jokainen on yhtä tärkeä.

* 1. Kulttuurinen

Tulemme tietoisiksi omasta kulttuuristamme ja sen merkityksestä. Osaamme kunnioittaa ja arvostaa kulttuurien erilaisuutta oppimalla myös muista kulttuureista.

* 1. Taloudellinen ja ekologinen

Säästämme luonnonvaroja esimerkiksi käytännön toimissa mainituilla tavoilla.

**Yläkoulu**

1. Ympäristökasvatuksen rakenne

Yläkoulussa jatketaan päiväkodissa ja alakoulussa opittujen taitojen hyödyntämistä ja käyttämistä arjessa. Erona aiempaan yläkoulussa ajatellaan globaalimmin ja ymmärretään kestävän kehityksen merkitys maailmanlaajuisesti.

1. Koulun sisätilat ja pihapiiri

Koko koulun henkilökunta ja oppilaat huolehtivat koulun sisätilojen siisteydestä ja toimivuudesta kierrättämällä, kiinnittämällä huomiota energian säästämiseen sekä kunnioittamalla toinen toistaan.

1. Globaali ajattelu koulussa ja kestävän elämäntavan arvokasvatus

Oppilas oppii toimimaan oman lähiympäristönsä lisäksi muissa maissa ja kulttuureissa maailmankansalaisena. Hän ymmärtää vastuunsa laajasti tietäen, mikä on esimerkiksi hiilijalanjälki.